Решение на Общия съд от 30 март 2022 г. — Copal Tree Brands/EUIPO — Sumol + Compal Marcas (COPALLI)
(Дело T-445/21)1
(Марка на Европейския съюз — Производство по възражение — Заявка за словна марка на Европейския съюз „COPALLI“ — По-ранна национална словна марка „COMPAL“ — Относително основание за отказ — Засягане на репутацията — Член 8, параграф 5 от Регламент (ЕС) 2017/1001 — Неоснователно извлечена полза от отличителния характер или от репутацията на по-ранната марка)
Език на производството: английски
Страни
Жалбоподател: Copal Tree Brands, Inc. (Оукланд, Калифорния, Съединени американски щати) (представител: B. Niemann Fadani, адвокат)
Ответник: Служба на Европейския съюз за интелектуална собственост (представители: T. Frydendahl и D. Gája)
Друга страна в производството пред апелативния състав на EUIPO, встъпила в производството пред Общия съд: Sumol + Compal Marcas SA (Карнашиде, Португалия) (представител: A. de Sampaio, адвокат)
Предмет
Жалба срещу решение на втори апелативен състав на EUIPO от 25 май 2021 г. (преписка R 1581/2020-2) във връзка с производство по възражение между Sumol + Compal Marcas и Copal Tree Brands
Диспозитив
Отхвърля жалбата.
Осъжда Copal Tree Brands, Inc. да заплати съдебните разноски.
____________
1 ОВ C 368, 13.9.2021 г.